Шәача 2022 шықәса рзы аԥсшьаҩцәа шаҟаҩ аҭааз аҟара ҟамлацт
14:00 08.01.2023 (ирҿыцуп: 14:05 08.01.2023)
© Sputnik / Нина ЗотинаВид на здание Морского вокзала в Сочи
© Sputnik / Нина Зотина/
2023-тәи ашықәсҿыцазтәи аныҳәақәа раан Амшын еиқәа аԥшаҳәаҿы аԥсшьара алырхит 200 000-ҩык аԥсшьацәа инареиҳаны.
АҞӘА, ажьырныҳәа 8 - Sputnik. Шәача 2022 шықәса рзы аԥсшьаҩцәа шаҟаҩ аҭааз аҟара ҟамлацт - 7,2 миллионҩык атуристцәа инареиҳаны аднакылеит, абри атәы ааицҳаит ақалақь ахада Алексеи Копаигородски и-Telegram-канал аҿы.
Иара иазгәеиҭеит Шәачаҟа атуристцәа 4% рыла еиҳаны инеиуа иалагеит, иахьаангыло анхарҭақәа ракәзар - 3% рыла.
"Шәача асанатор-курорттә биуџьет ахь иаланагалеит миллиардки бжаки мааҭ инареиҳаны", - иҳәеит иара, иагьациҵеит акурорттә еизгақәа рзы асубсидиақәа 760 миллион мааҭ иреиҳауп, урҭ апаркқәеи, абаҳчақәеи, аҟәарақәеи реиӷьтәра иазоужьхоит.
Копаигородски иажәақәа рыла, аԥсшьацәа алшара рыман 2300 ҭыԥ рҟны аангылара, убри ахыԥхьаӡараҿы 60 санатории 174 ԥсшьараҭатә комплекси.
Ақалақь ахада иара убас рыӡбахә иҳәеит 2022 шықәса рзы аԥсшьацәа адзыԥхьалаз аҭыԥқәа. Уи аплиажқәа роуп, зыбжьара Урыстәыла ираԥхьатәихаз х-екоплиажк ыҟоу, 2022 шықәса рзы иаатыз аглемпингқәа жәаба, аекомаршрут ҿыцқәа хԥа.